આ ઉપરાંત કેન્દ્ર સરકાર પુરસ્કૃત સ્પોન્સરશીપ યોજના અંતર્ગત કાળજી અને રક્ષણની જરૂરિયાતવાળા ૦૫ બાળકોની સહાય મંજૂર કરવામાં આવી છે. આ યોજનામાં બાળક જે. જે. એકટ-૨૦૧૫ (જસ્ટીસ જુવેનાઇલ એકટ-૨૦૧૫) હેઠળ નોંધાયેલ ચિલ્ડ્રન હોમમાં ૬ (છ) માસ કે તેથી વધુ સમય માટે આશ્રય લીધેલ હોય તેવા બાળકોના કૌટુંબિક પુન:સ્થાપન બાદ માસિક રૂ.૨,૦૦૦/- લેખે ૦૩ વર્ષ અથવા બાળક ૧૮ વર્ષ પૂર્ણ કરે એ બેમાંથી જે વહેલું હોય તેટલા સમય માટે સહાય આપવામાં આવે છે. આ યોજનાનો વધુને વધુ બાળકો લાભ મેળવે તે માટે આ અંગેની વધુ માહિતી માટે આણંદ ખાતે આણંદ અમૂલ ડેરી સામે, સરકીટ હાઉસની બાજુમાં આવેલ જિલ્લા બાળસુરક્ષા એકમ કચેરીનો રૂબરૂમાં અગર તો ફોન નંબર : ૦૨૬૯૨-૨૫૦૯૧૦ ઉપર સંપર્ક કરવા સમિતિના ચેરમેન અને જિલ્લા સમાજ સુરક્ષા અધિકારી એસ.એમ.વહોરાએ જણાવ્યું છે. આ બેઠકમાં સમિતિના ચાઇલ્ડ વેલ્ફેર કમિટિના, આણંદના સભ્ય ડૉ.રાજેશભાઇ ત્રિવેદી અને વિશાલ દવે, આણંદ ચિલ્ડ્રન હોમ ફોર બોયઝના અધિક્ષકશ્રી, ચાઇલ્ડ લાઇન આણંદના પ્રતિનિધિ, સભ્ય સચિવ અને જિલ્લા બાળ સુરક્ષા અધિકારી પાર્થ ઠાકર તથા સોશ્યલ વર્કર રોબર્ટ ક્રિશ્ચિયન તથા ક્રિષ્ના પટેલ હાજર રહ્યા હતા.